b'\n_START_ARTICLE_\nRetro FM\n_START_PARAGRAPH_\nRetro FM (endine Raadio 3) on Sky Media raadiogruppi kuuluv Eesti kommertsraadiojaam, mis j\xc3\xb5udis Raadio 3 nime all esimest korda eetrisse 16. mail 2005. Raadio 3 asus t\xc3\xb6\xc3\xb6le senise Super FM European Hit Radio lainepikkusel. Saatekava sisu oli Eesti oludele ja kohaliku publiku maitsele kohandatud versioon AC- ehk Adult Contemporary formaadist, mis kujunes v\xc3\xa4lja 1970. aastate l\xc3\xb5pus USAs. Oma sihtr\xc3\xbchmana m\xc3\xa4\xc3\xa4ratles jaam 30\xe2\x80\x9350-aastased aktiivsed eesti keelt k\xc3\xb5nelevad raadiokuulajad._NEWLINE_Raadiojaamal on umbes 100 000 kuulajat (2010)._NEWLINE_Alates 2013. aastast kannab raadiojaam nime Retro FM. Jaam on keskendunud 1980ndate ja 1990ndate populaarsematele poplugudele. Raadiojaamas on aktiivne eetriprogramm igal t\xc3\xb6\xc3\xb6p\xc3\xa4eval kella 6\xe2\x80\x9310, hommikuprogrammi "\xc3\x84rkamisaeg" juhib 2016. aasta meesraadioh\xc3\xa4\xc3\xa4leks nimetatud Rauno M\xc3\xa4rks. \xc3\x95htuti lahutab kuulajate meelt saade "Kelguga koju", mida juhib vabariigi parim uudistelugeja Rain Kelk. K\xc3\xbclalisena juhib saadet Kim Wilde, kelle muusikavalikut kuuleb laup\xc3\xa4eva hommikuti. Viimase raadiouuringu (2018) j\xc3\xa4rgi on Retro FM Tallinna ja Harjumaa k\xc3\xb5ige kuulatavam raadio ning \xc3\xbcle Eesti on kuulajaid kokku 255 000.'